**GUVERNUL REPUBLICII MOLDOVA**

**HOTĂRÎRE** nr.\_\_\_\_\_\_\_\_\_\_

din\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Chișinău

**Privind aprobarea bugetului Instituției Publice „Consiliul de supraveghere**

**publică a auditului” pentru anul 2019**

În scopul executării prevederilor art.50 alin.(1) lit. c) din Legea nr.271/ 2017 privind auditul situațiilor financiare (Monitorul Oficial al R. Moldova, 2018, nr.7–17, art.48), Guvernul

**HOTĂRĂȘTE:**

1. Se aprobă bugetul Instituției Publice „Consiliul de supraveghere publică a auditului” pentru anul 2019 la venituri în sumă de 2694,6 mii lei și la cheltuieli în sumă de 2694,6 mii lei, conform anexei.
2. Instituția Publică „Consiliul de supraveghere publică a auditului” va prezenta Ministerului Finanțelor raportul privind executarea bugetului pentru anul 2019 pînă la 1 martie 2020.
3. Prezenta hotărîre intră în vigoare din data publicării în Monitorul Oficial al Republicii Moldova.

|  |  |
| --- | --- |
| **PRIM-MINISTRU** | **Pavel FILIP** |

**Contrasemnează: Ion Chicu**

**Ministrul finanțelor**

Anexă

la Hotărîrea Guvernului

nr.\_\_ din\_\_\_\_\_\_\_\_\_2019

**Bugetul Instituției Publice „Consiliul de supraveghere**

**publică a auditului” pentru anul 2019**

|  |  |  |
| --- | --- | --- |
|  | **Denumirea** | **Suma,**  **mii lei** |
| **I**. | **VENITURI, total** | **2694,6** |
| 1. | **Subvenții de la bugetul de stat** | **1213,8** |
| 2. | Plata anuală a entității de audit în mărime de un salariu mediu lunar pe economie, prognozat şi aprobat anual de către Guvern, pentru fiecare raport al auditorului emis pentru auditul situaţiilor financiare individuale la entităţile de interes public şi la entităţile mari | 195,3 |
| 3. | Plata anuală a entității de audit în mărime de 0,2 din salariul mediu lunar pe economie, prognozat şi aprobat anual de către Guvern, pentru fiecare raport al auditorului emis pentru auditul situaţiilor financiare individuale la alte entităţi decît la entităţile de interes public şi la entităţile mari supuse auditului obligatoriu şi solicitat | 860,7 |
| 4. | Plata persoanei fizice în mărime de 0,2 din salariul mediu lunar pe economie, prognozat şi aprobat anual de către Guvern, pentru admiterea la probele scrise ale examenului pentru obţinerea calificării profesionale de auditor | 83,7 |
| 5. | Cotizaţiile anuale ale auditorilor în mărime de 0,1 din salariul mediu lunar pe economie, prognozat şi aprobat anual de către Guvern | 136,7 |
| 6. | Cotizaţiile anuale ale stagiarilor în mărime de 0,05 din salariul mediu lunar pe economie, prognozat şi aprobat anual de către Guvern | 6,3 |
| 7. | Plata unică a auditorului în mărime de 0,1 din salariul mediu lunar pe economie, prognozat şi aprobat anual de către Guvern, pentru înregistrarea auditorilor în Registrul public al auditorilor | 136,7 |
| 8. | Plata unică a entității de audit în mărime de 0,2 din salariul mediu lunar pe economie, prognozat şi aprobat anual de către Guvern, pentru înregistrarea entităţilor de audit în Registrul public al entităţilor de audit | 61,4 |
| **II.** | **CHELTUIELI, total** | **2694,6** |
| **1.** | Cheltuieli de personal (remunerarea muncii, contribuții de asigurări sociale de stat obligatorii și prime de asigurări obligatorii de asistență medicală), inclusiv remunerarea membrilor Comitetului de supraveghere a auditului și a Comisiei de certificare | **2218,3** |
| **2.** | **Cheltuieli curente, inclusiv:** | **476,3** |
| 2.1 | Cheltuieli pentru achitarea serviciilor de locaţiune | 221,4 |
| 2.2 | Cheltuieli pentru procurarea materialelor de uz gospodăresc şi rechizitelor de birou | 22,0 |
| 2.3 | Cheltuieli pentru procurarea mijloacelor fixe și obiectelor de inventar | 100,4 |
| 2.4 | Cheltuieli pentru întreținerea paginii web | 30,0 |
| 2.5 | Cheltuieli pentru achitarea serviciilor bancare | 15,8 |
| 2.6 | Cheltuieli aferente procurării programei informaționale „Soft- Contabil” | 15,0 |
| 2.7 | Cheltuieli aferente procurării și menținerii programei informaționale „ E- Lex” | 13,5 |
| 2.8 | Cheltuieli aferente formării profesionale | 10,0 |
| 2.9 | Cheltuieli aferente deplasărilor în interes de serviciu | 14,9 |
| 2.10 | Cheltuieli aferente achitării serviciilor juridice și asistență juridică | 8,0 |
| 2.11 | Cheltuieli aferente procurării literaturii de specialitate | 1,4 |
| 2.12 | Cheltuieli aferente procurării unui soft pentru crearea Certificatelor de înregistrare în Registrul Public al auditorilor și în Registrul Public al entităților de audit | 5,0 |
| 2.13 | Cheltuieli de consum (achitarea serviciilor de Internet și telefonie fixă, procurarea apei potabile, etc). | 18,9 |
| **III.** | **DEFICITUL BUGETAR** | **0** |
| **IV.** | **MODIFICAREA SOLDULUI MIJLOACELOR BĂNEȘTI** | **0** |
| 1. | Soldul mijloacelor bănești la începutul perioadei | 0 |
| 2. | Soldul mijloacelor bănești la sfîrșitul perioadei | 0 |